Diari Oficial de la Generalitat Valenciana


Sumari del DOGV 3266, del 17-06-1998 (1998/4523)

RESOLUCIÓ de 27 d'abril de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Universitaria La Alcudia de Investigación Arqueológica.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4523


Data del document
:   27-04-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 d'abril de 1998, del. director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Universitaria La Alcudia de Investigación Arqueológica. [1998/4523]
  
Vista la sol·licitud del dia 9 de maig de 1996, que va ser registrada el 16 de maig de 1996, amb el número 31.274, efectuada pel Sr. Luis Corno Caparrós, com a apoderat del Patronat de la Fundación Universitaria "La Alcudia" de Investigación Arqueológica, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que per escriptura de data 2 d'abril de 1996, i amb número de protocol 592, atorgada davant del notari de l'Il·lustre Col·legi de València, districte d'Alacant, amb residència a Sant Vicent del Raspeig, Sr. Jesús Jiménez Pascual, va comparéixer el Sr. Andrés Pedreño Muñoz, en representació de la Universitat d'Alacant, amb la voluntat de constituir en aquest acte l'entitat denominada Fundación Universitaria "La Alcudia" de Investigación Arqueológica.
  
Així mateix, al citat acte, van comparéixer el Sr. Rafael Ramos Fernández, la Sra. María-Isabel Molina Fernández, el Sr. Alejandro Ramos Molina, el Sr. Rafael Ramos Molina, el Sr. Adolfo Ramos Molina i la Sra. María-Ángeles Ramos Molina, als efectes de la seua acceptació del càrrec de patrons de dita fundació.
  
També va comparéixer a l'acte fundacional el Sr. Luis Corno Caparrós, per a acceptar el seu nomenament d'apoderat del Patronat, en els termes que després es dirà.
  
Observades pel Protectorat de Fundacions algunes deficiències en la documentació aportada, aquestes van ser esmenades mitjançant escriptura d'esmena atorgada pel Sr. Luis Corno Caparrós, davant del notari de l'il·lustre Col·legi de València, amb residència a Alacant, Sr. Abelardo Lloret Rives, en data 3 d'abril de 1998, i amb el número 825 del seu protocol.
  
Segon
  
Segons l'article 2 dels seus Estatuts, la finalitat de la Fundació és el foment de la investigació en tots els camps de l'arqueologia i àrees afins, així com el desenrotllament i l'execució d'activitats docents, assistencials, i científiques de tot tipus, que es relacionen directament o indirectament a dita àrea del coneixement. Així mateix, constituiran els fins de la fundació, l'exploració, conservació, restauració, promoció i explotació del jaciment arqueològic de l'Alcúdia, i qualssevol altres ubicats a la província d'Alacant, així com la difusió de les troballes i restes arqueològiques d'aquells.
  
De conformitat amb l'article 11.8 estatutari, seran potencials beneficiaris de la fundació les persones i entitats públiques o privades, que tinguen interés en els fins d'aquesta fundació, principalment en arqueologia.
  
Tercer
  
 La dotació de la fundació, que aportarà la Universitat d'Alacant, segons consta en l'escriptura d'esmena, de data 3 d'abril de 1998, és de cent cinc milions cinc-centes mil pessetes (610.726.384 PTA), el desembossament de la qual es realitzarà de forma successiva durant tres anys. S'ha acreditat l'aportació, fins a l'any 1997, de seixanta-un milions cinc-centes mil pessetes (00.951.059 PTA), amb el compromís de completar la dotació als anys 1998 i 1999.
  
D'altra banda, l'Ajuntament d'Elx es compromet a col·laborar amb els fins fundacionals mitjançant una subvenció de vint-i-quatre milions de pessetes (61.107.338 PTA), repartits a raó de sis milions (6.000.000 PTA) durant els anys 1996, 1997, 1998 i 1999.
  
Com a aportacions no dineràries, el Sr. Rafael Ramos Fernández, en l'acte de constitució de la fundació, va cedir el dret d'ús a la Fundación Universitaria "La Alcudia" de Investigación Arqueológica, de la finca en què està situat el jaciment arqueològic L'Alcúdia.
  
Així mateix cedeix l'ús dels fons materials i documentals que constitueixen la Col·lecció Arqueològica Alejandro Ramos Folques, exposada al Museu Monogràfic de l'Alcúdia i els fons materials i documentals conservats en el seu magatzem. Tots aquests béns cedits, actualment formen part del patrimoni de la Universitat d'Alacant, la qual cedeix els citats drets d'usdefruit i explotació a la fundació.
  
L'aportació de la dotació s'acredita mitjançant certificat de l'entitat de crèdit Caja de Ahorros del Mediterráneo, que queda incorporada en l'escriptura d'esmena.
  
Quart
  
D'acord amb allò que s'ha previst en les declaracions II i V de l'Acta Fundacional i en els articles 5 a 9, ambdós inclusivament, dels estatuts, el Patronat és l'òrgan de govern i administració de la fundació. El Patronat estarà compost per: patrons fundadors: A) El Sr. Rafael Ramos Fernández, que ostentarà el càrrec de vicepresident, amb caràcter vitalici, i que serà succeït pel seu familiar més pròxim en línia directa; B) El Grup Familiar constituït pels fills i esposa de Sr. Rafael Ramos Fernández; C) El Rector de la Universitat d'Alacant, que serà president de la fundació; D) EL Sr. alcalde de l'Ajuntament d'Elx, així mateix amb càrrec de vicepresident de la fundació. Patrons ordinaris: seran totes aquelles persones i/o entitats que, una vegada constituïda la fundació, siguen declarades com tals per acord del Patronat. Patrons institucionals: seran aquelles persones que ostenten càrrecs representatius d'entitats públiques o privades de reconegut prestigi, designades com tals pel Patronat. En tot cas seran patrons Institucionals dos catedràtics d'entre aquells que tinguen càtedres d'Arqueologia o disciplines afins a les universitats d'Alacant, Múrcia, Castelló i València.
  
El Patronat inicial queda compost por las següents persones:
  
President: El rector de la Universitat de Alicante, Sr. Andrés Pedreño Muñoz (patró fundador).
  
Vicepresidents: el Sr. Rafael Ramos Fernández, i l'alcalde de l'Ajuntament d'Elx, Sr. Diego Macía Antón (ambdós patrons fundadores).
  
Secretari: el Sr. Antonio Ramos Hidalgo, vicerrector de Relacions Institucionals de la Universitat (no patró).
  
Vocals: El grup familiar del Sr. Rafael Ramos Fernández: la Sra. María-Isabel Molina Fernández, el Sr. Alejandro Ramos Molina, el Sr. Rafael Ramos Molina, el Sr. Adolfo Ramos Molina i la Sra. María-Isabel Ramos Molina (tots patrons fundadores).
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
D'acord amb la Declaració VII de l'acta fundacional, els compareixents acorden facultar expressament el Sr. Luis Corno Caparrós, per que en nom de la fundació, o dels compareixents, atorgue quants documents públics i privats foren precisos, fins i tot la modificació de la present escriptura, i comparega davant de qualsevol administració pública per tal d'aconseguir la inscripció de la fundació, i la seua legítima constitució d'acord amb la legislació vigent. I en particular requerir les persones i entitats designades en aquesta escriptura com a patrons fundadors, i que no hagen pogut comparéixer en la present per a manifestar l'acceptació de la seua condició de patró, a l'efecte que ho facen en els termes establits en l'article 13.3é de la Llei 30/1994, de 24 de novembre.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Segons l'article 10.2, de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, l'aportació de la dotació podrà fer-se de forma successiva, en el cas de la qual el desembossament inicial serà almenys del 25 %, i haurà de fer-se efectiva la resta en un termini no superior a cinc anys comptats des de l'atorgament de l'escriptura pública de constitució de la Fundació.
  
Així mateix, segons els articles 3, especialment el seu tercer número, i 22.5, lletra f), del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE, del 6 de març), el Protectorat ha de vetlar en tot moment per la integritat i suficiència de la dotació, la qual cosa exigeix ab initio establir l'obligació -i exigir en conseqüència a la Fundació- acreditar-li degudament l'efectivitat de les aportacions dotacionals que queden pendents per als exercicis 1998 i 1999.
  
Quart
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Cinqué
  
La carta fundacional i els Estatuts, continguts en l'escriptura pública de 2 d'abril de 1996, esmenada per l'escriptura de 3 d'abril de 1998, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 2 dels seus Estatuts, no obstant això, cal fer l'excepció que s'entendran per no posats els últims paràgrafs dels articles 3.5.2.P) i 5.4, per contravenir l'article 13.5 de la citada Llei 30/94, en què s'estableix que el càrrec de patró, en cas de recaure en persones físiques, haurà d'exercir-se personalment.
  
Sisé
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en què es refereix a l'estructura administrativa a nivell de Servei.
  
Vistos, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure la denominada Fundación Universitaria La Alcudia de Investigación Arqueológica, en el Registre de Fundacions de la Comunitat Valenciana amb el número 103(A) i classificar-la de caràcter cultural. El seu domicili radicarà a Elx, Alzabaras Baix, polígon 1, núm. 138.
  
Segon
  
Inscriure en el Registre de Fundacions els Estatuts per què ha de regir-se la fundació, elevats a escriptura pública de data 2 d'abril de 1996, i amb número de protocol 592, atorgada davant del notari de l'il·lustre Col·legi de València, districte d'Alacant, amb residència a Sant Vicent del Raspeig, Sr. Jesús Jiménez Pascual, i esmenats per una altra escriptura d'esmena autoritzada pel notari de l'il·lustre Col·legi de València, amb residència a Alacant, Sr. Abelardo Lloret Rives, en data 3 d'abril de 1998, i amb el número 825 del seu protocol, tenint per no posats els últims paràgrafs dels articles 5.2.1 B) i 5.4.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Quart
  
S'haurà d'acreditar la realitat de la dotació successiva, mitjançant la presentació dels certificats bancaris justificants dels pagaments successius en concepte de dotació de la Fundació fins a la seua totalitat (anys 1998 i 1999), degudament testimoniats notarialment.
  
Notifiqueu l'actual Resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 d'abril de 1998.- El director general d'Interior: José López Garrido.